**PRILOG I - TEHNIČKA SPECIFIKACIJA USLUGE**

# Opis usluge

Usluga podrazumijeva selekciju tiskovnih, internetskih i televizijskih objava na zahtijevanu tematiku praćenja od strane Državnog hidrometeorološkog zavoda (u daljnjem tekstu DHMZ) u navedenim rokovima, korisničko sučelje za pretraživanje objava sa zahtijevanom tematikom, dnevnu dostavu objava u dogovorenim oblicima i formatima te pristup bazi svih selektiranih i obrađenih objava putem web portala.

# Opseg praćenja medija

TISAK: praćenje svih dnevnih nacionalnih tiskovina (uključujući i regionalna izdanja), tjednika, mjesečnika, specijaliziranih magazina, te regionalnih i lokalnih tiskovina - ponuditelji su dužni dostaviti listu praćenja tiskovina koju je moguće mijenjati na zahtjev Naručitelja.

TELEVIZIJSKE I RADIJSKE OBJAVE: praćenje informativnih emisija nacionalnih i regionalnih televizijskih i radijskih postaja. Mogućnost dostavljanja bilo kojeg dijela programa televizijskih i radijskih postaja na zahtjev naručitelja u digitalnom obliku, u roku od 24 sata.

OBJAVE NA WEB PORTALIMA I ONLINE VERZIJAMA TISKANIH IZDANJA - praćenje objava na nacionalnim i regionalnim internetskim portalima uključujući HINA-u.

Ponuditelji su dužni dostaviti listu internetskih portala i stranica u redovnom praćenju uz mogućnost njezine nadopune ili odabira stranica od strane Naručitelja obzirom na stvarne potrebe i specifičnost djelatnosti koju Naručitelj obavlja.

OBJAVE NA DRUŠTVENIM MREŽAMA TE PODCASTE: praćenje objava na društvenim mrežama relevantnih za Hrvatsku. Lista društvenih mreža mora sadržavati *X, YouTube, Facebook, Instagram, TikTok* uz mogućnost nadopune ili odabira društvene mreže obzirom na stvarne potrebe i specifičnost djelatnosti koju Naručitelj obavlja. Praćenje nacionalnih i regionalnih podcasta na relevantnim platformama.

Ponuditelji su dužni dostaviti listu praćenja svih medija koju je moguće mijenjati na zahtjev Naručitelja (fleksibilnost u dodavanju novih medija ili uklanjanju neaktivnih izvora tijekom trajanja ugovora). Ponuditelji su dužni osigurati digitalnu arhivu svih gore navedenih medija u praćenju za vrijeme ugovornog odnosa s DHMZ-om u svrhu zadovoljavanja naknadne dostave potrebnih medijskih informacija po narudžbi Naručitelja.

# Način distribucije selektiranih objava

Ponuditelj mora omogućiti uvid u bazu svih selektiranih objava iz hrvatskih medija za minimalno pet korisničkih imena (e-adresa) koji bazu mogu istodobno koristiti uz mogućnost samostalnog unošenja zabilješki uz selektirane i obrađene objave bez uvida u zabilješke ostalih korisnika. Na sve e-adrese isporučuju se dnevni medijski izvještaji po odabranim temama iz medija traženim u Tehničkoj specifikaciji usluge. Baza objava mora biti pretraživa po elementima obrade i unosu osobnih zabilješki po kojima je moguće pretraživati bez uvida drugih korisnika.

Dnevne medijske objave isporučuju se i putem FTP-a ili aplikacijskog programskog sučelja (API) u dogovoru s Naručiteljem.

# Oblik objava

Selektirane tiskovne objave trebaju biti dostavljene u PDF formatu u boji i u obliku tekstualnog prijepisa originalnog sadržaja novinskog članka (OCR), standardno, za sve objave, tijekom ugovorne suradnje.

Selektirane objave s portala trebaju biti dostavljene u PDF formatu u obliku sažetka objave, uz originalni link, za sve objave, tijekom ugovorne suradnje.

Objave u PDF formatu moraju biti opremljene podacima: naziv novine/portala, izdanje novina, periodičnost izlaženja novine, datum objave, stranica na kojoj je članak objavljen u novinama i položaj članka na novinskoj stranici/portalu.

Selektirane televizijske objave dostavljaju se u obliku automatiziranog tekstualnog prijepisa cjelokupnog sadržaja TV objave i po narudžbi DHMZ-a u digitalnom obliku u formatu prema dogovoru s Naručiteljem za pregled originalne objave putem interneta ili na adekvatnim medijima isporuke.

# Rokovi selekcije i distribucije objava: **6 sati od emitiranja ili objave**

Usluga mora dodatno sadržavati mogućnost naknadne dostave medijskih objava u tisku i elektroničkim medijima (snimaka i ispisa), a koje nisu u okviru ugovorenih zadanih tema i medija.

# Oprema i pretraživost objava

Pregled i pretraživost baze objava preko interneta mora biti omogućena prema sljedećim parametrima:

* datum objave / datum obrade članka ili priloga
* naziv novine/portala /postaje/društvene mreže/podcasta
* učestalost izlaženja novina (dnevne, tjedne)
* područje pokrivenosti novina/postaje (nacionalne, regionalne, za novine i lokalne)
* format/trajanje/izdanje tiskovine; naziv emisije (elektronički mediji)
* autor, novinar, urednik (elektronički mediji)

Pretraživost dodatno mora biti omogućena prema ključnim riječima u originalnom sadržaju novinskog članka, u naslovu novinskog članka, prema imenu autora.

Ponuditelj je dužan Naručitelju osigurati edukaciju i podršku za korištenje baze objava tijekom trajanja ugovorne obveze.

# Tematika i ključni pojmovi

|  |  |
| --- | --- |
| **Tematika praćenja** | **Ključne riječi - pojmovi** |
| DRŽAVNI HIDROMETEOROLOŠKI ZAVOD | članci o djelatnosti DHMZ, gdje se spominje DHMZ kao institucija, tekstovi o meteorološkim postajama i radarskim centrima u sastavu DHMZ; tekstovi u kojima se spominje zaposlenik DHMZ, ili je on sam objavio članak, intervju, ili dao izjavu;  NE pregled ili obična prognoza vremena |
| METEOROLOGIJA, HIDROLOGIJA | članci punog i pretežitog sadržaja na teme meteorologije, klime, klimatskih promjena, hidrologije i obrane od tuče; odnosi se na područje Hrvatske – tisak. NE članci o zdravlju, zimskim/ljetnim uvjetima na cestama i pripremama vozila za uvjete na cesti i slično |
| EKOLOŠKI AKCIDENTNE SITUACIJE | Kvaliteta zraka, ono što se odnosi na državnu mrežu za trajno praćenje kvalitete zraka, veća zagađenja zraka od značenja za širu zajednicu i/ili državu; ne svaki pojedini manji incident; odnosi se na područje Hrvatske - tisak i web portali |
| PRIRODNE KATASTROFE | objave punog i pretežitog sadržaja vezane uz: poplave, suše, odron zemlje, klizišta, snježne lavine, pijavice, tornada, prehladna kiša (ledena kiša, kiša koja se ledi u dodiru s tlom ili predmetima na tlu), toplinski valovi (udari), hladni valovi, ekstremne temperature, klimatske promjene , tuča, jaki i olujni vjetar, blatna (žuta, crvena) kiša, udari groma, jaki mraz, obilne količine oborine, snijeg, nagomilavanje leda na vodotocima, plimni valovi i slično, te učinci na šumarstvo, poljoprivredu, promet, elektroprivredu, turizam, itd.; odnosi se na područje Hrvatske - tisak i web portali |
| ŠUMSKI POŽARI | Požari otvorenog prostora: šumski požari i požari raslinja (NE požari na infrastrukturi – tzv. strukturni požari) koji uzrokuju značajne posljedice; odnosi se na područje Hrvatske - tisak i web portali |
| Projekti u tijeku u kojima DHMZ sudjeluje | METMONIC, AIRQ, VEPAR,  C3PO, Clim4Cast, LIFE CityTRAQ, ACCORD, AutoPollen, RC LACE, Destination Earth (DestinE), CroClimExtremes, KlimProPos, ADRIAirBURN, MAUD, EMEP, EUMeTrain, EURO-CORDEX, PannEx |
| Ključni dionici u području meteorologije i hidrologije | Geofizički odsjek PMF-a, Geofizički zavod Andrije Mohorovičića, Centar za klimatološka istraživanja PMF-a, Svjetska meteorološka organizacija (WMO), , Hrvatsko meteorološko društvo, GEKOM, OIKON; meteorološke usluge, primjena meteoroloških/hidroloških informacija u gospodarstvu, EUMETSAT, ECMWF; Savska komisija, EUMETNET; Copernicus Climate Change, Institut za medicinska istraživanja i medicinu rada, EKONERG, Ministarstvo gospodarstva, Ministarstvo zaštite okoliša i zelene tranzicije, Ministarstvo poljoprivrede, šumarstva i ribarstva, European Severe Storms Laboratory (ESSL), Europska agencija za okoliš (EEA), Fond za zaštitu okoliša i energetsku učinkovitost, Institut za vode “Josip Juraj Strossmayer”, Hrvatske vode |
| POLJOPRIVREDA | objave punog i pretežitog sadržaja vezane uz: učinke suše, mraza, snijega, obilne količine oborine, toplinskog stresa, tuče, oluje na biljne bolesti i štetnike, prinose, sjetvene rokove, nicanje, oprašivanje/polinaciju, žetvu, berbu, poljoprivredne radove u ratarstvu, stočarstvu, maslinarstvu, voćarstvu, pčelarstvu, vinogradarstvu i ribarstvu. Štete u poljoprivredi i agrotehničke mjere u prilagodbi na klimatske promjene. Odnosi se na područje Hrvatske. |